Ritratt: worldkidneyday.org  Illum il-Ħamis 11 ta' Marzu madwar id-dinja ġie mfakkar il-Jum Dinji tal-Kliewi, b'tema li din is-sena tenfasizza li l-morda bil-kliewi għandhom kemm jista' jkun jagħmlu l-almu tagħhom biex ikampaw sew mal-marda tagħhom. B'rabta ma' dan il-Jum, is-Servizz Nazzjonali tat-Trasfużjoni tad-Demm jixtieq ifakkar li bħalissa f'Malta u Għawdex hawn madwar 300 pazjent morda bil-kliewi, u li apparti li jirċievu trattamenti regolari permezz ta' magni tad-dijalisi, spiss jirċievu trasfużjonijiet tad-demm ukoll. Dan l-ammont f'termini ta' persentaġġ hu ta' madwar 7% tad-demm li jipprovdi l-Bank tad-Demm. Għaldaqstant dawk li jixtiequ jgħinu lil dawn il-morda bl-għoti tad-demm għandhom jirrikorru: Dawk li jixtiequ jgħinu bl-għoti tad-demm ukoll għandhom jersqu: fiċ-Ċentru tal-Għoti tad-Demm ta' Gwardamanġa li jiftaħ Kuljum (7 ijiem fil-ġimgħa, inkluż fil-Festi Pubbliċi) mit-8:00am sas-6:00pm. fil-mobile blood donation unit li nhar il-Ħadd 14 ta' Marzu ser ikun viċin il-Knisja Parrokkjali ta' Pembroke. Dakinhar il-ħin disponibbli għall-għoti tad-demm ser ikun mit-8:30am sas-1:00pm fil-Berġa tax-Xewkija li nhar Il-Ħadd 14 ta' Marzu se tkun disponibbli għad-donazzjonijiet tad-demm mit-8:00am sas-1:00pm. Meħtieġ li wieħed iġib il-Karta tal-Identità, jew il-Liċenzja tas-Sewqan jew Passaport Malti, u possibbilment iħajjar lil ħaddieħor jagħti d-demm ukoll. Kulmin ser jersaq biex jagħmel is-swab test tal-coronavirus jew qed jistenna r-riżultat tiegħu ma jkunx jista' jagħti demm sakemm joħroġ r-riżultat li hu negattiv għall-virus. Dan it-tagħrif twassal mis-Servizz Nazzjonali tat-Trasfużjoni tad-Demm.